Source: https://kuria-birosag.hu/hu/sajto/kuria-elnoke-kazahsztanban
Timestamp: 2019-05-23 13:18:01+00:00

Document:
A Kúria elnöke Kazahsztánban | K Ú R I A
A Kúria elnöke Kazahsztánban
2014. szeptember 3-6. között, kazah partnere meghívására hivatalos látogatást tett Kazahsztánban Dr. Darák Péter, a Kúria elnöke.
A látogatás során az elnök tárgyalt Kairat Mamival, a kazah Legfelsőbb Bíróság elnökével, akivel kölcsönösen tájékoztatták egymást a két ország legmagasabb bírói testületeinek tevékenységéről, a nemzeti bírósági rendszerek működéséről, továbbá áttekintették a két fél bírósági szervezetét érintő bevezetett és napirenden lévő reformokat.
Kazahsztáni tartózkodása alatt a Kúria elnöke megbeszélést folytatott Igor Rogovval, a kazah Alkotmánytanács elnökével, Rasid Tuszupbekovval, a Legfelsőbb Bírói Tanács elnökével, valamint Asat Daulbajev legfőbb ügyésszel.
Az alsóbb szintű kazah bíróságok munkájáról, működéséről Tlektesz Barpibajev, az Asztanai Városi Bíróság elnöke, illetve Muhtar Szmagulov, az Atiraui Megyei Bíróság elnöke adott tájékoztatást a magyar bírói kar vezetőjének."

References: Kúria 
 Kúria 
 Kúria 
 Bíróság 
 Kúria 
 Bíróság 
 Bíróság